open-index/open-wikipedia-markdown huggingface dataset:
Farsi uudisteagentuur

**Farsi uudisteagentuur** (pärsia keeles خبرگزاری فارس ; inglise keeles *Fars News Agency*, lühend *FNA*) on Iraani uudisteagentuur. Kuigi agentuur reklaamib end "Iraani juhtiva sõltumatu uudisteagentuurina", peavad välismaised meediakanalid Farsi agentuuri tihti Iraani valitsuse "poolametlikuks käepikenduseks". Kogu agentuuri toodetud sisu on Creative Commonsi litsentsi all.

## Ajalugu
Farsi uudisteagentuur asutati 2003. aastal. Uudiseid edastatakse peale pärsia keele ka inglise, türgi ja araabia keeles.

## Märkimisväärsed uudiseedastused
### Intervjuu Egiptuse presidendiga
2012. aasta juunis avalikustas Farsi uudisteagentuur intervjuu Egiptuse presidendi Muḩammad Mursīga, kes olevat agentuurile öelnud, et tahab taastada suhted Iraaniga ning "üle vaadata" rahulepingu Iisraeliga. Mursi vaidlustas hiljem intervjuu ehtsuse. Farsi agentuur vastas süüdistusele heliklipiga, mille väitis olevat intervjuu ajal tehtud. Araabia meediakanal Al Arabiya tsiteeris hiljem anonüümseks jäänud eksperte, kelle sõnul polnud heliklipis tegemist Mursi häälega.

### Pseudouudis The Onionilt
2012. aasta septembris avaldas Farsi agentuur loo, mille oli saanud Ameerika Ühendriikide satiirilehelt The Onion. Uudises seisis, et "valdav enamus maapiirkondades elavatest valgetest ameeriklastest eelistaks tulevastel valimistel Ameerika Ühendriikide presidendile Barack Obamale Iraani presidenti Maḩmūd Aḩmadīnezhādi". Iraani versioon "uudisest" kirjutati maha sõna-sõnalt, sisse jäeti ka väljamõeldud tsitaat väljamõeldud Lääne-Virginia kodanikult, kes ütles, et läheks isegi pesapallimängule pigem Ahmadinezhadiga, kuna "ta võtab riigikaitset tõsiselt ning ei laseks, nagu Obama, geidest meeleavaldajatel endale öelda, kuidas riiki juhtida".

Farsi uudisteagentuur vabandas hiljem oma vea pärast, kuid väitis siiski, et suurem osa ameeriklastest eelistaks ükskõik keda väljastpoolt Ameerika poliitilist süsteemi president Obamale ja Ameerika riigimeestele.

### "Ajamasina" lugu
Aprillis 2013 edastas agentuur loo 27-aastasest Iraani leiutajast, kes olevat leiutanud ajamasina, mis aitas inimestel näha tulevikku. Paar päeva hiljem lugu eemaldati ning asendati looga, kus Iraani valitsusametnik väitis, et ühtegi sellist seadet pole registreeritud.

### "Tulnukate agenda" lugu
2014. aasta jaanuaris postitas Farsi uudisteagentuur sarja lugusid, kus väitis, et Ameerika Ühendriikide julgeolekupoliitikat juhivad tulnukad. Teates väideti, et tõestust sellele leiab Edward Snowdeni FSB raportist. Väideti, et Ühendriikide valitsuse tööd juhib aastast 1945 salaja tulnukate "varivalitsus".

### Salman Rushdie fatva
Veebruaris 2016 oli Farsi agentuur üks neljakümnest Iraani uudisteagentuurist, mis seadis seoses "Saatanlike värsside" juhtumiga üles pearaha Salman Rushdie tabamiseks. Farsi uudisteagentuur lubas Rushdie tapjale 30 000 dollarit.

## Vaata ka
*Iraani uudisteagentuuride loend

## Viited

## Välislingid
*(Pärsia keeles) 
*(Inglise keeles)
Arthur David Ritchie

**Arthur David Ritchie** (22. juuni 1891 Oxford, Ühendkuningriik – 12. märts 1967) oli Briti keemiline füsioloog ja filosoof.

## Elulugu
Ritchie isa oli Oxfordi ülikooli professor David George Ritchie. 1894. aastal kolis perekond Ssintt Andrewsi, kui isa sai seal professorikoha.

Ritchie õppis Fettes College'is, seejärel reaalteadusi Saint Andrewsi ülikoolis ja filosoofiat Cambridge'i ülikooli Trinity College'is. Esimese maailmasõja ajal teenis ta Briti mereväe lennuteenistuses (Royal Naval Air Service) keemikuna, tegeldes õhulaevade gaasidega.

Teaduslikku meetodit käsitleva väitekirja põhjal valiti ta Cambridge'i Trinity College'i liikmeks, kuid siirdus varsti Manchesteri Ülikooli, kus määrati 1922 biokeemia lektoriks ja 1924 füsioloogilise keemia lektoriks. 1937–1945 oli ta Sir Samuel Halli filosoofiaprofessor Manchesteri Ülikoolis. 1945 läks ta Edinburghi Ülikooli loogika ja metafüüsika professoriks.

1946 valiti Ritchie Edinburghi Kuningliku Seltsi liikmeks. Tema käendajad olid Alexander Gray, James Pickering Kendall, Douglas Guthrie ja Edmund Taylor Whittaker.

Arthur David Ritchie emeriteerus 1960 ja suri 1967.

## Tunnustus
*1946 – valiti Edinburghi Kuningliku Seltsi liikmeks.

## Isiklikku

1921 abiellus ta Katharine Victoria Ponsonbyga.

## Teoseid
* *Scientific method: an inquiry into the character and validity of natural laws*, 1923. The International Library of Psychology, Philosophy and Scientific Method.
* *The comparative physiology of muscular tissue* 1928
* *The natural history of mind*, 1936
* *Civilization, science and religion*, 1945
* *Science and politics*, 1947
* *Essays in philosophy, and other pieces*, 1948
* *Reflections on the philosophy of Sir Arthur Eddington* 1948
* *British philosophers*, 1950
* *George Berkeley's Siris, the philosophy of the great chain of being and the alchemical theory*, 1954
* *Studies in the history and methods of the sciences*, 1958
* *George Berkeley, a reappraisal*, 1967

## Viited
GAS

**GAS** või **Gas** võib tähendada järgmist:
*Gas (ansambel)
**gas* on ingliskeelne sõna tähenduses 'gaas'
*...
AKM

**AKM** (vene keeles *автомат Калашникова модернизированный, avtomat Kalašnikova modernizirovannõi* - moderniseeritud Kalašnikovi automaat) on Nõukogude Liidus konstrueeritud 7,62 mm automaattulirelv, täiustatud varasemast Mihhail Kalašnikovi automaadist AK. AKM oli tootmises aastatel 1959 kuni 1977.

1959. aastal moderniseeriti AK-d põhjalikult, pärast seda sai relv tähistuse **AKM**. Peamiseks muudatuseks oli ühest metalltoorikust väljafreesitud lukukoja asendamine tehnoloogilisema, kvaliteetsest lehtmetallist stantsitud lukukojaga, mis muutis relva valmistamise palju lihtsamaks. AKM sai eelkäijast AK-st 1,6 kg kergem ja töökindlam. AKM-i vintraua suudmesse oli kinnitatud suudmekompensaator, mis aitas vintrauast väljuvate püssirohugaaside paremale üles suunamisega leevendada kuulide hajumist valangutega tulistamisel. 

AKM täiustused:Püssirohu põlemisgaaside avad viidi gaasitorult üle gaasikambrile; lukukoda on valmistatud stantsitud detailides, kasutades lisaks keevitust ja neetimist, mis ei vähendanud ainult relva massi, vaid võimaldas valmistamiseks kokku hoida varasemaga võrreldes 80% vajaminevat metalli; lukukoja õhukese stantsitud kaane jäikus tagati stantsitud piki- ja põikiribasüvenditega. 

AKM-i tootmissevõtmisega kaasnes võrreldes varasemaga, tehnoloogiliste protsesside täiustamine ja tootmiskulude vähenemine, paranes relva valmistamise kvaliteet ja selle detailide vastupidavus. Kui varem valmistati AK puidust detailid kasepuutoorikutest, siis nüüd valmistati AKM kaba vineerpaneel-toorikust. Gaasitoru kate tehti vineerspoonist, relva püstol-käepide valmistati plastmassist.

Lisaks täiustati AKM-i päästik-löökmehhanismi, mis sai ankru tüüpi viiviti. Lukuraami löök viidi paremalt poolelt üle vasemale, mis suurendas horisontaaltasapinnalist püsivust tulistamisel. Luku pööreldes pärast päästmist, lööb kukk kaks korda viiviti õlgadele, pöörlemise aeg suureneb sedavõrd, et lasu hetkeks saavutab raua suudmeosa vibratsiooni järel ligikaudu sama sihtimisasendi nagu enne eelnevat lasku.

AKM võeti Nõukogude armees relvastusse 1959. aastal. Nõukogude Liit soosis AKM-i levikut oma liitlasriikide seas Varssavi Lepingu Organisatsioonis, Aafrikas ja Aasias. AKM sai kogu maailmas leviva terrorismi põhiliseks tunnusrelvaks. 1970. aastate teisel poolel asendati AKM Nõukogude armees AK-74-ga.
## AKM tehnilised andmed
* Kaal: 3,1 kg (salveta)
* Pikkus: 890 mm
* Raua pikkus: 415 mm
* Kuuli algkiirus: 715 m/s
* Praktiline laskekiirus: 100 lasku minutis
* Tehniline laskekiirus (kadents): 600 lasku minutis
* Suurim sihtimiskaugus: 1000 m
* Praktiline sihtimiskaugus: 400 m
* Salv: 30 padrunit

## Välislingid
*
Aagenpits

**Aagenpits** on endisaegne polkalaadne seltskonnatants. 

Aagenpitsi on oma loomingus maininud kirjanik A. H. Tammsaare.

Tantsu nimetus tuleb germaanikeelsete kultuuride tantsuperekonnast, mille lüürika kirjeldab tantsuliigutusi: "Hacke, Spitze, eins, zwei, drei" ('kand ja varvas, üks, kaks kolm').

## Viited
Qanāt ar-Riswah

**Qanāt ar Riswah** (araabia keeles قناة الرسوة) on kanal Egiptuses. Kanal asub Põhja-Egiptuses Port Saidi kubernerkonnas, 160 kilomeetrit pealinnast Kairost kirdes.

Kanali piirkonnas valitseb ariidne kliima ja aasta keskmine õhutemperatuur on 26&nbsp;°C. Kõige soojem kuu on juuli, mil keskmine õhutemperatuur on 36&nbsp;°C. Külmim kuu on jaanuar, keskmise õhutemperatuuriga 15&nbsp;°C. Aasta keskmine sademete hulk on 71&nbsp;mm. Sademeterohkeim kuu on veebruar (keskmiselt sademehulgaga 27&nbsp;mm) ja kuivim juuni, vastavalt sademehulgaga 1&nbsp;mm.

## Viited
Ahjuahven

**Ahjuahven** on kalatoit, mida valmistatakse ahvenalihast seda ahjus hautades.

Ahjuahvena valmistamiseks kasutatakse üldjuhul ahvenafileed, aga ka eelnevalt roogitud tervet ahvenat.

Serveeritakse lisanditega, näiteks kartuli ja salatiga.

## Viited
Eesti Filatelistide Ühing Rootsis

**Eesti Filatelistide Ühing Rootsis** (lühend **EFÜR**) oli Rootsis Eesti filateeliaga tegelev organisatsioon.

Organisatsioon andis välja jätkväljaannet Eesti Filatelist.

## Vaata ka
*Rahvusvaheline Eesti Filatelistide Selts Estonia

## Viited
Eesti Kirjanduse Komitee

**Eesti Kirjanduse Komitee** oli Rootsis tegutsenud Rootsi eestlaste kirjastus.

Kirjastus loodi 1961 Stockholmis Henno Jänese eestvedamisel. Kirjastus andis välja populaarteaduslikku sarja "Elav Teadus", osa raamatuid anti välja koostöös kirjastusega EMP.

## Viited
Jamaica kuningas

**Jamaica kuningas** või **Jamaica kuninganna** on Jamaica riigipea alates 6. augustist 1962. Praegune Jamaica kuningas on alates 8. septembrist 2022 Charles III. Talle eelnes kuninganna Elizabeth II.    

Jamaica kuninga või kuninganna tiitel on *By the Grace of God, King/Queen of Jamaica and of His/Her other Realms and Territories, Head of the Commonwealth*. 

Kohapeal esindab teda Jamaica kindralkuberner.
Eesti Raamat (väliseesti kirjastus)

**Eesti Raamat** oli Rootsi eestlaste kirjastus, mis tegutses aastatel 1946–1950 Stockholmis. 

Kirjastus andis välja õppe-, noorsoo- ja populaarteaduslikke raamatuid, samuti ajakirja Vikerlane.

Kirjastuse asutas 1946 Stockholmis Balti Humanistlik Ühing. Ühingut juhtis Imant Rebane. 1949 asutas Rebane uue kirjastuse: Vaba Eesti.

## Viited
Eesti Põllumeeste Kogude Esindus Paguluses

**Eesti Põllumeeste Kogude Esindus Paguluses** oli eesti pagulaste ülemaailmne erakond.

Esimene põllumeeste koosolek toimus Otto Puki kutsel 21. jaanuaril 1948, otsustati alustada eeltöid Põllumeeste Kogude organiseerimiseks. Eesti Põllumeeste Kogude Esindus Paguluses asutati 15. juulil 1951 Boråsis toimunud koosolekul Põllumeestekogude endiste liikmete poolt ja valiti selle seitsmeliikmeline juhatus.

Esimene Põllumeeste Kogude kongress paguluses toimus 31. mail–1. juunil 1952 Sånga-Säbys Rootsi, Taani, Inglismaa, USA ja Kanada EPK esinduste osavõtul, valiti 28-liikmeline laiendatud keskjuhatus, esimees Johan Holberg. Teisel kongressil Göteborgis 6.–7. juunil 1954 lisandusid Argentina ja Uus-Meremaa esindajad.

## Liikmeid
:kategooria:Eesti Põllumeeste Kogude Esinduse Paguluses poliitikud

## Viited
Eesti Üliõpilaskond Rootsis

**Eesti Üliõpilaskond Rootsis** oli eesti üliõpilaste organisatsioon Rootsis.

25. märtsil 1945 toimus Stockholmis eesti üliõpilaste koosolek, kus otsustati asutada Eesti Üliõpilaskond Rootsis ja Eesti Demokraatlik Üliõpilaste Ühing.

Üliõpilaskonnal olid osakonnad Uppsalas, Lundis ja Göteborgis.

1966-1967 ilmus üliõpilaskonna infobülletään "Leht".

## Viited
Hideki Tōjō

**Hideki Tōjō** (jaapani keeles 東條 英機 *Tōjō Hideki*; 30. detsember 1884 – 23. detsember 1948) oli Jaapani sõjaväelane (kindralmajor), Jaapani keiserliku armee staabiülem, Jaapani sõjaminister ning Jaapani 27. peaminister. 

Jaapani peaministrina vastutas ta Jaapani astumise eest Teise maailmasõtta teljeriikide poolel. Sõja lõpul peeti Tōjō kinni ja mõisteti Kaug-Ida rahvusvahelise sõjatribunali otsusega sõjakurjategijana surma. 23. detsembril 1948 poodi ta tribunali otsusel üles.

Hideki Tōjō sündis 1884. aastal Tokyos Kōjimachi linnaosas. Ta perekond oli vaene, kuid lugupeetud – tema isa oli samuraide ühiskonnakihti kuuluv ohvitser, ema budistliku preestri tütar.

Koolis oli Tōjō keskmise intellektiga, kuid oli tänu oma visadusele ning töökusele õpingutes suhteliselt edukas ning astus 1899. aastal sõjakooli. 1905. aastal lõpetas ta Jaapani sõjaväeakadeemia, olles 363 lõpetaja seas tulemuste poolest paremuselt kümnes.

Esimese maailmasõja lõpul osales Tōjō Jaapani inversioonis Venemaale ning oli 1919–1922 Jaapani sõjaväeatašee Saksamaal.

1922. aastal külastas Tōjō USA-d, kus viibides kujunes välja tema põlgus ameeriklaste vastu, keda ta pidas läbinisti materialistlikuks, raha-, seksi- ja joomahimuliseks rahvaks. Tōjō vaenulikkust USA suhtes suurendas veelgi enam USA Kongressi poolt 1924. aastal kehtestatud immigratsiooniseadus, mis oli suunatud Aasia päritolu võõrtööliste vastu ning mille vajalikkust põhjendasid senaatorid täiesti avalikult asjaoluga, et Aasia päritolu töölised on ameeriklastest töökamad ning võivad seetõttu ameeriklaste töökohti ohustada.

1928. aastal sai Tōjō Jaapani keiserliku armee staabiülemaks ning ta ülendati koloneliks. Umbes samal ajal hakkas ta huvituma poliitikast, kritiseerides teravalt Lääne kultuuri mõjusid Aasia riikidele. 1934. aastal sai Tōjō kindralmajoriks ning määrati armeeministeeriumi personaliosakonna ülemaks. Septembris 1935 määrati ta Mandžukuos baseeruva Kwantungi armeeülemjuhatusse ning sai 1937. aastal selle ülemaks. Kui 1937. aastal puhkesid Jaapani ja Hiina vahel kokkupõrked, mis arenesid pärast Marco Polo silla intsidenti täiemõõtmeliseks sõjaks (Teine Hiina-Jaapani sõda), andis ta korralduse invasiooniks Hiina põhjaterritooriumite, eeskätt Hebei provintsi suunal. Mais 1938 kutsuti ta tagasi Jaapanisse ja määrati asesõjaministriks. Alates detsembrist 1938 kuni maini 1940 oli ta ühtlasi armee lennundusosakonna peainspektor.

## Viited

## Kirjandus
* Gorman, Jacqueline Laks (2009). *Pearl Harbor: A Primary Source History*. Gareth Stevens. ISBN 978-1-4339-0047-1.
* Yenne, Bill (2014). *The Imperial Japanese Army: The Invincible Years 1941–42*. Oxford, United Kingdom: Osprey Publishing. ISBN 978-1-78200-932-0.

## Lisalugemist
* Swint, Kerwin (2011). *The King Whisperers: Power Behind the Throne from Rasputin to Rove*. New York: Union Square Press. lk 163–170. ISBN 978-1-4027-7201-6.
* Edwin Palmer Hoyt (1993). *Warlord: Tojo Against the World*. Scarborough House. lk 195–201.
* Ben Ami Shillony (1981). *Politics and culture in wartime Japan*. Oxford University Press. lk 62–63.

## Välislingid
*
Emiir

**Emiir** (araabia keeles أمير‎ *ʾamīr* 'käskija', 'komandör', 'vürst') on enamasti araabia maades kasutatav valitsejatiitel. Emiiri juhitavat riiki või territooriumi nimetatakse emiraadiks. Tänapäeval on üheksa emiraati: Katar, Kuveit ja Araabia Ühendemiraatide seitse emiraati (Abu Dhabi emiraat, ‘Ajmāni emiraat, Dubai emiraat, Al-Fujayrah' emiraat, Ra's al-Khaymah' emiraat, Ash-Shāriqah' emiraat ja Umm al-Qaywayni emiraat), mis paiknevad kõik Araabia poolsaarel, minevikus on emiraate olnud ka Lõuna-Euroopas, Kaukaasias, ning erinevates Aasia ja Aafrika osades.

## Vaata ka
*admiral
*imaam
*kaliif
*sultan
*šeik
*vesiir
*vürst
*wang

## Viited
Tõsikindlus

**Tõsikindlus** on väite kahtlematu paikapidavus või kehtivus. Tõsikindlaks peetava paikapidavuses pole põhjust kahelda.

Rene Descartesi (1596–1650) filosoofia eesmärk oli leida tõsikindel teadmine, st teadmine, milles saab täiesti kindel olla, milles ei saa enam kahelda. Sellise teadmise leidmiseks kasutas Descartes kõiges kahtlemise meetodit. Ta järeldas, et nii taju kui ka aru ei saa tõsikindluse alusena usaldada. Ta sõnastas uusaja filosoofia kuulsaima lause: *cogito ergo sum* ('mõtlen, järelikult olen olemas').

Kuigi David Hume seadis kahtluse alla igasuguse võimaluse jõuda *tõsikindlate* teadmisteni maailma kohta, võtsid filosoofid endale ülesande: öelda, milline teadmine on usaldusväärne; kuidas põhjendada loodusteaduslike väidete tõsikindlat kehtivust?

Loogilise positivismi mõttekoolkonna esindajad püüdsid alates 1920.–1930. aastatest kõik mõttetud laused teaduskeelest eemaldada, et luua tõsikindel alus teadusele. Mõttekad olevat ainult need laused, mis on (teaduslikult või reaalselt) tõeste eelduste põhjal loogiliselt korrektselt koostatud; seepärast pole võimalik mõttekalt kõnelda jumalast, kunstist, eetikast jms. 1960. aastatel hakkasid loogilised positivistid ka ise tunnistama, et sellist ideaalkeelt pole võimalik luua.

Ludwig Wittgensteini märkmete põhjal koostasid Elizabeth Anscombe ja Georg Henrik von Wright raamatu "Tõsikindlusest" (1969).
Nauding (ajakiri 1924)

**Nauding** oli huumoriajakiri, mis ilmus 1924. aasta oktoobris Tallinnas.

Ajakirja väljaandja ja vastutav toimetaja oli E. Tätte.

Toimetus asus Tallinnas Koplis aadressil Böckeri tehas nr 36 korteris 17 ehk E. Tätte kodus.

Ajakirja sisuks oli kolm tõlkejutustust:

* Hanns Heinz Ewersi "Ämblik"
* Sydney Horleri "Ilu ja politseinik"
* William Merriam Rouse'i "Peter Kurat"

Hind oli 25 marka. Ajakirja trükiti Tallinnas trükikojas Eesti Ühistrükikoda.

Ilmus vaid üks number.

## Viited


## Välislingid
* Digar – Nauding 1924
Islami revolutsiooniline kaardivägi

**Islami revolutsiooniline kaardivägi** (pärsia keeles سپاه پاسداران انقلاب اسلامی‎ *Sepâh-e Pâsdârân-e Enghelâb-e Eslâmi* 'Islamirevolutsiooni valvurite armee'; lühidalt **Sepâh**; ingliskeelsest nimest lühend **IRGC**) on Iraani relvajõudude osa, mis asutati ajatolla Khomeini käsul pärast 1979. aasta revolutsiooni 22. aprillil 1979. Kui Iraani Islamivabariigi sõjavägi (ehk *arteš*) kaitseb põhiseaduse järgi riigi piire ja hoiab ära sisekonflikte, siis revolutsioonilise kaardiväe (ehk *pasdaran*i) ülesandeks on kaitsta riigi islamivabariiklikku süsteemi. Revolutsiooniline kaardivägi on sätestanud, et nende ülesandeks islamisüsteemi kaitsmisel on ära hoida võimalikud kahjulikud välismõjutused, nagu sõjaväelised riigipöördekatsed või "normist kõrvalekalduvad liikumised".

Islami revolutsioonilisse kaardiväkke kuulub maa-, mere- ja õhujõududes kokku umbes 125 000 sõdurit. Kaardiväe merejõud on praegu (2018) peamine Pärsia lahte kontrolliv üksus. Kaardiväe käsu all on ka umbes 90 000 sõduriga Basiji paramilitaarüksus. Revolutsioonilise kaardiväe meediaharu on Sepah' uudised.

Islami revolutsiooniline kaardivägi on oma ajaloo jooksul kasvanud algsest ideoloogilisest väeüksusest palju suuremaks ning on omandanud mõjuvõimu pea igas Iraani ühiskonna harus. Kaardiväe mõjukus kasvas enim president Maḩmūd Aḩmadīnezhādi ametiaja jooksul, eriti 2009. aasta presidendivalimiste ja nendele järgnenud meeleavalduste mahasurumise ajal. Paljud lääne eksperdid on arvamusel, et revolutsioonilise kaardiväe mõjukus ületab isegi paljude kohalike usujuhtide oma.

Alates 2007. aastast on kaardiväe ülemjuhataja Mohammad Ali Jafari, enne teda oli sellel ametikohal kümme aastat Yahya Rahim Safavi.

## Viited
Reuven Rivlin

**Reuven Rivlin** (heebrea keeles **רְאוּבֵן רִיבְלִין**; sündinud 9. septembril 1939 Jeruusalemmas) on Iisraeli poliitik, alates 24. juulist 2014 kuni 9. juulini 2021 Iisraeli president.

Rivlin valiti esimest korda Knesseti liikmeks 1988. aastal. Ta oli Likudi esimees 1988–1993.

2001–2003 oli ta Iisraeli sideminister Ari'el Sharoni valitsuses. 2003–2006 ja 2009–2013 oli ta Knesseti esimees.

10. juunil 2014 valiti ta 10. Iisraeli presidendiks 63 Knesseti liikme toetusel.
Loodusteaduse filosoofia

**"Loodusteaduse filosoofia"** (1966) on saksa-ameerika filosoofi Carl Gustav Hempeli (1905–1997) raamat, tema teadusfilosoofia vaadetest ja mõistetest.

Ta selgitab mõisteid ja teemasid nagu hüpotees, testimine ja kinnitamine, teaduslik seletus, teooria, mõistekujundus ja mõõtmise roll selles, loodusseadus, ühe teaduse "taandamine" teisele. Analüüse saatvad näited ulatuvad sünnitusabist vitalismiteooria ja biheivioristliku psühholoogiani.

"Loodusteaduse filosoofia" on kirjutatud kindla ajaloolise eeldusega, filosoofiiliselt lähtelt – igal teadmisväitel on tunnetuslikku sisu ning õigustatud teaduslikkuse taotlus vaid siis, kui sel on empiirilist sisu. C. Hempelit saab selle alusel pidada loogilise postivismi koolkonna mõtlejaks. Kuna Berliinis tegutsenud ringi nimi sisaldas mõistet empirism, siis nimetatakse teda ingliskeelses kultuuritraditsioonis loogiliseks empiristiks.

Raamat oli pikka aega teadusfilosoofia sissejuhatavate kursuste üheks põhivaraks. Hempel tutvustab empiirilist loodusteadust kui tunnetuslikku tegevust, mille eesmärk on tuvastada hüpoteesi meetodi abil seletuslikke ja ennustusvõimelisi seaduspärasid kogetavate nähete vahel ning ühendada need seaduspärad ühtseks maailmapildiks.

3.–4. peatükis on illustreeritud hüpoteesimeetodi eri aspektid, 5. ja 6. peatükis on teaduslikud seletused ja teaduslik mõistmine. 5. peatükis selgitab Hempel oma kuulsat deduktiiv-nomoloogilist teadusliku seletuse mudelit. 7. peatükk sisaldab arutlust erinevate viiside üle, kuidas määratleda teaduslikke mõisteid. 8. peatükk on reduktsionismi küsimusest – kuivõrd on teadused üksteisele taandatavad.

Raamatu järgi on olemas kahte tüüpi teadust:

* Kogemusteadused: uuritakse, kirjeldatakse, selgitatakse ja ennustatakse maailma sündmusi. Väited ja avaldused peavad lähtuma kogemusest. Lauset tunnustatakse ainult siis, kui neid kinnitavad empiirilised tõendid.
* Mitte-empiirilised (formaalsed) teadused, mis ei tugine kogemustele: loogika ja matemaatika.

Seejärel jagatakse kogemusteadused kahte rühma:

* Loodusteadused: füüsika, keemia, bioloogia, ...
* Sotsiaalteadused: sotsioloogia, politoloogia, etnoloogia, majandus, ajalugu, ...

## Kriitika
Tekst mõjub pigem kirjeldava analüüsi kui filosoofilise arutlusena. Puudub selgelt sõnastatud tees. Napib filosoofilisele tekstile omast argumentatiivsust. Hempel toob küll palju (ja tabavaid) teadusloolisi näiteid, aga ei astu põhjalikumasse kahekõnesse näidete teistsuguste filosoofiliste tõlgendustega, justkui neid ei olekski.

## Viited
Juuso Puustinen

**Juuso Puustinen** (sündinud 5. aprillil 1988 Kuopios) on Soome jäähokimängija, kes mängib Soome kõrgliigaklubis JYP ründajana paremäärel.

2006. aastal valis Calgary Flames ta NHL-i ''draft''is 149. valikuna. Seejärel mängis ta aastatel 2006–2008 Western Hockey League'i klubis Kamloops Blazers.

Profikarjääri alustas ta 2008. aastal Soome kõrgliigaklubis Espoo Blues. Hooajal 2010–11 mängis ta HPK-i ridades. Seejärel sõlmis ta lepingu NHL-i klubiga Nashville Predators ning mängis hooaegadel 2011–12 ja 2012–13 Predatorsi farmiklubis Milwaukee Admirals American Hockey League'is.

Pärast seda naasis ta Soome kõrgliigasse, liitudes 2013. aastal HIFK-iga, kus mängis kokku neli hooaega. Hooajal 2017–18 mängis ta JYP Jyväskyläs, tulles klubiga samal hooajal Meistrite Liiga võitjaks.

2018. aasta mais suundus ta KHL-i klubisse Nižnekamski Neftehimiki. Debüüthooajal lõi ta KHL-is 20 väravat. 2019. aasta mais liitus ta Novosibirski Sibiriga, kus mängis kaks hooaega. 2019. aastal osales ta KHL-i tähtede mängul.

2021. aasta juulis sõlmis ta lepingu Rootsi kõrgliigaklubiga Örebro. 2022. aasta aprillis naasis ta JYP-i.

2006. aastal võitis Puustinen Soome kuni 18-aastaste koondisega omavanuste maailmameistrivõistlustel hõbemedali.

## Viited

## Välislingid
* Juuso Puustinen KHL.ru lehel
* Juuso Puustinen hockeydb.com lehel
Enn Kirsman

**Enn Kirsman** (sündinud 21. novembril 1968) on eesti füüsikaõpetaja ja mitme veebiõpiku autor. 

Ta on õppinud aastatel 1976–1984 Kohtla-Järve 1. Keskkoolis, 1984–1987 Rapla Keskkoolis ja 1987–1992 Tallinna Pedagoogilises Instituudis füüsika-matemaatikaõpetaja erialal. 

Ta on töötanud õpetajana Kuusalu Keskkoolis, Audentese Spordigümnaasiumis ja Audentese Erakoolis, Loo Keskkoolis ja Tallinna Kuristiku Gümnaasiumis. Kuusalu Keskkoolis ja Loo Keskkoolis töötab ta endiselt füüsikaõpetajana.

Ta on olnud aastatel 1996–2001 Kuusalu vallavanem, 2001–2003 Tallinna Haridusameti juhataja ja 2004–2005 Tallinna linnapea Tõnis Paltsi nõunik. Alates 1999. aastast on ta olnud Kuusalu vallavolikogu liige ja 2013–2017 oli Kuusalu vallavolikogu esimees.

Enn Kirsman on Kuusalu rahvateatri näitleja, kes on mänginud muu hulgas ka monolavastuses "Aabitsa kukk" (autor Andrus Kivirähk). Ta on näidelnud ka mõnes telesarjas (nt "Kättemaksukontoris", kus ta mängis kohalikku lambakasvatajat Toomast).

## Viited
179 eKr

**179. aasta eKr** ehk *[[ab urbe condita]]* DLXXV (575).

## Sündmused
*Vana-Rooma konsuliteks olid Quintus Fulvius Flaccus ja Lucius Manlius Acidinus Fulvianus.

## Sündinud
*...

## Surnud
*Philippos V, Makedoonia kuningas
Ülem-Bulanka

**Ülem-Bulanka** () ehk **Eesti-Pulan** (Ešti-Pulan) või **Viru-Pulan** on 1861. aastal Jenissei kubermangus asutatud Siberi eestlaste küla.

Küla asub Ida-Siberis Krasnojarski krai Karatuzi (kohalikus eesti keeles *Karadus*) rajoonis Bulanka jõe kaldal. 1850. aastate Ida-Siberi luteriusuline keskus oli Ülem-Suetuk, kust aga lätlased läksid asutama Alam-Bulanka (Läti-Pulan) ja eestlased Ülem-Bulanka (Eesti-Pulan), jättes sisuliselt soomlased Ülem-Suetuki. Viru-Pulan on algselt soomlaste nimetus küla kohta ning kasutuses Suetukis. Tegelikult ajalooliselt need kolme rahvust on läinud piirkonnas segamini ning suhtluskeel on olnud eesti.

Rahvapärimuse järgi soovis küla esimene elanik Jaan Teras rajada küla alati "taigu ligemale". Nõnda olevat küla nimetatud puulaane järgi.

2008. aastal tähistas küla oma 150 aasta juubelit. Karatuzi rajooni juht Vladimir Saar, kes on ise külast pärit ja eestikeelne, ütles tollal, et küla võiks olla veel olemas 10 aastat. Tollal oli külas vaid 52 elanikku, kellest 40 olid eestlased. 1984. aastal oli eestlasi 93 ja lätlasi 2. Küla kuldaeg oli 1930. aastate alguses, millal külas elas 900 elanikku, kellest kõik olid eestlased. Kollektiviseerimise ja stalinistliku repressiooni tõttu hakkas aga elanike arv varsti vähenema. Esimene venelane kolis külla elama alles pärast 1960. aastate lõppu. Vanasti oli külas ka eestikeelne kolmeklassiline algkool, mis hiljem suleti. Nõukogude ajal tegutses Motorski brigaadina, põhitööks karjakasvatus.

## Viited

## Kirjandus
*Anu Korb, Astrid Tuisk, „Tülitan teid oma Siberi keelega” Rosalie Ottessoni mängukirjeldused Eesti Rahvaluule Arhiivis, Keel ja Kirjandus : KK : Eesti Teaduste Akadeemia ja Eesti Kirjanike Liidu ajakiri, nr. 7, juuli 2023
Nina nuuskamine

**Nina nuuskamine** on ninaõõnes oleva lima väljutamine äkilise väljahingamise teel.

## Vaata ka
*Nina nokkimine
*Aevastamine
Apostellik palee

**Apostlik palee** (ladina keeles *Palatium Apostolicum*), tuntud ka kui **Paavsti palee** ja **Vatikani palee**, on Vatikanis Püha Peetruse basiilikast kirdes asuv Rooma Katoliku Kiriku paavsti ametlik residents.

Palee on mitmest hoonest koosnev kompleks, milles on enam kui 1000 ruumi. Lisaks paavsti eluruumidele asuvad palees ka Püha Tooli ja Rooma Katoliku Kiriku töötajate ametiruumid, kabelid, muuseumid ja kunstigaleriid. Palee tuntumad osad on Vatikani raamatukogu, Vatikani Apostlik Arhiiv, Vatikani muuseumid, Sixtuse kabel, Raffaeli saalid ja Borgia eluruumid. Varem asus kompleksis ka Vatikani observatoorium. Mitmed palee osad, näiteks Cappella Paolina kabel, Sala Regia saal ja Scala Regia (*Kuninglik trepp*), on turistidele suletud.

## Vaata ka
* Domus Sanctae Marthae
* Lateraani palee

## Viited

## Välislingid
*
Sue Catwoman (album)

**Sue Catwoman** on Eesti punkansambli The Flowers of Romance album. Album ilmus 2004 ja selle andis välja ansambel ise oma kulu ja kirjadega.

## Laulud
#"Sue Catwoman"
#"Leon Czolgosz Song"
#"Riga My Love"
#"Resistance"
#"The Return Of Sid Vicious"
#"Kun Jeg Er Lidt Med Fugler"
#"Girl In Black"
#"New York"
#"Blow The Candle Out"
#"May Tonight Be Extra Special"
#"Le Nocturne Parisien"
#"Death In Paris"
#"The Hard Times Of Old England"
#"Yö"
#"The System Is Evil"
#"The Sluts"
#"Subcarpathian Fogo"
#"Better Life"
#"Black Flag"
#"Bomb Iraq"
#"Marianne"
#"Luigi Luccheni "
#"Don't Go Any More To The School"
#"Millenium"
#"Die Hymne Der Europa"
#"Anarchy"
#"Streets Of London"

## Välislingid
*Album discogs.com andmebaasis
Dagö Palmses

"**Dagö Palmses**" (ka "**Dagö DVD+CD**") on ansambli Dagö album, mis ilmus 2007. aasta novembris. Albumi tootis HyperRecords. Album koosneb DVDst ja CDst.

## Laulud
;DVD
#"Joonistatud Mees "
#"Hobiaednik "
#"Toiduklubi "
#"Tuuletallajad "
#"Kabaree "
#"Teine Kadriorg "
#"Möödakarvapai "
#"Hei Tuul "
#"Ma Ei Tea "
#"Isaga Draakonil "
#"Maantee "
#"Näitleja "
#"Muusik "
#"Hr Sannikov "
#"Kaks Takti Ette "
#"Cindy "
#"Vaadake Paremat Poolt "
#"Ahmed "
#"Jää "
#"Armastuslaul "
#"Sveits "
#"Silmalaud "

;CD
#"Intro "
#"Joonistatud Mees "
#"Hobiaednik "
#"Toiduklubi "
#"Tuuletallajad "
#"Kabaree "
#"Teine Kadriorg "
#"Möödakarvapai "
#"Hei Tuul "
#"Isaga Draakonil "
#"Näitleja "
#"Kaks Takti Ette "
#"Hr Sannikov "
#"Vaadake Paremat Poolt "
#"Ahmed "
#"Jää "
#"Šveits "
#"Silmalaud"

## Välislingid
*Album discogs.com andmebaasis
Janu (album)

**"Janu"** on Marten Kuninga debüütalbum, mis ilmus 14. juunil 2012. Albumi tootis Morss Records.

## Laulud
# "Teel voorusesse" 	6:00
# "Sees ja väljas" 	3:29
# "Öine sõit" 	4:14
# "Küll nokib hästi" 	3:16
# "Draakon" 	2:28
# "Tuul on pöördunud" 	3:43
# "Janu" 	3:16
# "Embuste ja roosidega"3:41
# "Ainult armastus" 	3:32
# "Aitäh"

## Välislingid
*Album discogs.com andmebaasis
Bengt Claesson

**Bengt Allan Claesson** (2. detsember 1920 Malmbäck, Rootsi – 14. aprill 1996 Malmbäck, Rootsi) oli Rootsi naivistlik maalikunstnik.

Kunstnikuna oli Claesson iseõppija, kes tudeeris kunsti, reisides Prantsusmaal, Inglismaal ja Itaalias. Tema tuntumad teosed paiknevad Malmbäcki kirikus ja Nässjö koolis. Claesson kujutas oma maalidel valdavalt naturalistlikke külavaateid ja rahvaluulemotiive.

## Kirjandus
* "Svenska konstnärer: biografisk handbok". Vänersborg: Väbo, 1987, lk 98-99. Libris 7765108. ISBN 9187504006
Chronicon terrae Prussiae

"**Chronicon terrae Prussiae**" ('Preisimaa kroonika') on preestervenna Peter von Dusbergi raamat (kroonika), mis räägib Saksa ordu sõjategevusest 1190-1330. Dusberg sai kroonika valmis 1326. See kroonika on tähtsaim allikas Saksa ordu lahingutest preislaste ja leedukatega.
Pius XII ametisse nimetatud kardinalid

Pius XII pühitses 56 kardinali 2 konsistooriumil. Tema ajal sai kardinaliks hilisem paavst Johannes XXIII. Enne esimest konsistooriumi 1946 tegutses vaid 38 kardinali. Oma esimesel konsistooriumil pühitses Pius XII 32 kardinali, seni polnud ükski paavst pühitsenud korraga nii palju kardinale, hiljem on veel rohkem kardinale ühel konsistooriumil pühitsenud vaid Johannes Paulus II 2001. Pius XII ajal vähenes kardinalide kolleegiumis itaallaste osakaal. Ta oli kavatsenud 1953 määrata kardinaliks ka Giovanni Montini, kuid too keeldus sellest, teise versiooni järgi ei soovinud Pasqualina Lehnert tema määramist kardinaliks.

25. detsembril 1945 avaldatud apostellikus konstitutsioonis "Vacantis apostolicae" reguleeris Pius XII konklaavi tegevust ja sätestas, et paavstiks valituks osutumisel tuleb saada kaks kolmandikku pluss üks konklaavil osalejate häältest. 25. jaanuaril 1946 moodustas ta San Paolo alla Regola titulaarkiriku.

30. novembril 1952 avaldatud *motu proprio*'s "Valde solliciti" sätestas ta kardinalide riietumist.

## Konsistoorium [[18. veebruar]] 1946
#Krikor Bedros XV Aghajanian
#Manuel Arce y Ochotorena
#Manuel Arteaga Betancourt
#Jaime de Barros Câmara
#Giuseppe Bruno
#Antonio Caggiano
#Joseph Frings
#Clemens August von Galen
#Agustín Parrado García
#Norman Thomas Gilroy
#John Joseph Glennon
#Teodosio Clémente de Gouveia
#Bernard Griffin
#Juan Gualberto Guevara
#Jan de Jong
#Benedetto Aloisi Masella
#James Charles McGuigan
#Clemente Micara
#József Mindszenty
#Edward Aloysius Mooney
#Pierre-André-Charles Petit de Julleville
#Enrique Plá y Deniel
#Konrad von Preysing
#José María Caro Rodríguez
#Clément-Émile Roques
#Ernesto Ruffini
#Adam Stefan Sapieha
#Jules-Géraud Saliège
#Francis Joseph Spellman
#Samuel Alphonse Stritch
#Thomas Tien-ken-Sin
#Carlo Carmelo de Vasconcellos Motta

## Konsistoorium [[12. jaanuar]] 1953
#Benjamín de Arriba y Castro
#Gaetano Cicognani
#Pietro Ciriaci
#Celso Costantini
#John Francis D'Alton
#Francesco Borgongini Duca
#Maurice Feltin
#Valerian Gracias
#Georges-François-Xavier-Marie Grente
#Paul-Émile Léger
#Giacomo Lercaro
#Crisanto Luque Sánchez
#James Francis McIntyre
#Marcello Mimmi
#Alfredo Ottaviani
#Fernando Quiroga y Palacios
# Angelo Giuseppe Roncalli (Johannes XXIII)
#Augusto Álvaro da Silva
#Giuseppe Siri
#Alojzije Stepinac
#Carlos María de la Torre
#Valerio Valeri
#Joseph Wendel
#Stefan Wyszyński
Anu Rank-Soans

**Anu Rank-Soans** (sündinud 28. oktoobril 1941 Keilas) on eesti keraamik.

Anu Rank lõpetas 1961. aastal Tallinna 7. keskkooli. 1967. aastal lõpetas ta Eesti Riikliku Kunstiinstituudi keraamika erialal *cum laude*. 

Ta suunati tööle Tallinna Ehituskeraamika Tehase Siimusti tsehhi. Vahepeal töötas ka Pärnu Ehitusmaterjalide Tehases, kuid naasis Tallinna Ehituskeraamika Tehasesse, kus töötas pea terve elu tööstuses masstoodangut kujundades. 

Ta tõi masstootmisesse uudse vormi ja hea proportsiooniga tarbeesemeid, kujundades enamasti dekoorita, ebahariliku siluetiga nõusid ja omavahel komplekteeritavaid tootesarju. Mitmes sarjas rakendas ta moodulsüsteemi, mis lubas vorme omavahel kombineerida, muutes nad samaaegselt dekoratiivseks ja mitmeotstarbeliseks.

Paralleelselt funktsionaalsete tarbevormide kujundamisega on ta loonud ka keraamilisi skulptuure, popkunsti, prügikunsti, monumentaalkunsti ja installatsioone. Kunstnikuna on ta savisse suhtunud suure lugupidamisega ning katsetanud mitmesuguseid savi töötlemise tehnoloogiaid. Mitme oma teosega on ta avardanud moodsa keraamika olemust.

## Tunnustus
* 1995 Eesti Kultuurkapitali kujutava ja rakenduskunsti sihtkapitali aastapreemia (personaalnäitus Adamson-Ericu muuseumis)
* 2018 Eesti Kultuurkapitali kujutava ja rakenduskunsti sihtkapitali aastapreemia (unikaalne looja Eesti kunstipildis, kelle aastakümnetepikkune tegevus disaineri ja kunstnikuna väljendub mahukas tööstuskeraamikapärandis ja mitmekülgses unikaalloomingus, mille tervikus avanevad nii nende maailmade erinevused kui ka kokkupuutepunktid)
* 2019 Kristjan Raua preemia (aastakümneid kestnud pühendunud tegevus kunstniku ja disainerina)

## Isiklikku
Anu Rank-Soans on abielus skulptor Jaak Soansiga.

## Viited
Osavald

**Osavald** on Eestis kohaliku omavalitsuse, enamasti valla koosseisus olev üksus, mis tegutseb kohaliku omavalitsuse koosseisus ja maa-alal kohaliku omavalitsuse poolt sätestatud alustel.

Osavallad loodi mitmel pool Eestis pärast haldusreformi, et tagada haldusreformi järel tekkinud suurvaldade kõigis osades sageli vajaminevate teenuste kättesaadavus, piirkonna heakord ning kohalike kogukondade huvide esindatus ja autonoomia. Osavaldadel võib olla ka oma eelarve. Sisu poolest on osavald analoogne suurlinnade, Eesti kontekstis näiteks Tallinna linnaosadega, kuid paikneb valdavas osas maapiirkondades. Samas võib osavalla territoorium kattuda ka vallasisese linna territooriumiga, näiteks Kärdla osavald Hiiumaa vallas.

## Viited
Urolaania

**Urolaania** on parafiilia vorm, mille puhul tuleneb seksuaalne erutus uriinist.  Urolaania nimetus tuleneb kreekakeelsetest sõnadest *ouron* - kusi ning *lagneia* - lõbu, tähendades otsetõlkes "lõbu kusest". 

Urolaania kui parafiilia puhul võidakse uriini tarbida seespidiselt, aga ka võtta uriinivanne. Samuti võib urolaani erutada allategemine, voodimärgamine, alla- või voodissetegemise pealtvaatamine, uriiniste kehaosade või riiete nuusutamine. Mõnel juhul võib urolaaniaga kaasneda fetiš mähkmete suhtes.

## Viited
Õnnewalaja

**Õnnewalaja** oli satiirileht, mis ilmus 1908. aastal Tallinnas.

Väljaandjad olid Bernhard Mäns ja Juhan Luiga, toimetaja Georg Eduard Luiga.

Illustraatorid olid Otto Krusten ja Karl Merilaid-Schnell *(pseudonüümiga R. Sõnnikuhark).*

Ajalehel oli 8 lehekülge, seda trükiti Tallinnas J. A. Paalmanni trükikojas ning ajalehte ilmus ainult 1 number.

## Välislingid

* Digar - Õnnewalaja 1908

## Viited
Võltsitud maailm

**Võltsitud maailm** on Jüri Lina laiekraanifilm, mis on tehtud Andrei Tarkovski laadis.

Filmi moto pärineb taani filosoofilt Søren Kierkegaardilt: ”On kaks moodust ennast tüssata lasta. Esimesel juhul usutakse seda, mis ei ole õigus. Teisel juhul aga keeldutakse tõde tunnistamast.”

Film on sellest, kuidas meie maailmas võltsitakse kõiki olulisi andmeid, mis aidanuksid meil tegelikkuses orienteerida. Ühiskond on muudetud sürrealistlikuks peitemänguks. Režissöör on oma väljendusvahendeiks valinud hulga sürrealistlikke ja dramaatilisi võtteid, rohkem kui kunagi varem. See avaldab koos emotsianaalse muusikalise kujundusega jõulist muljet.

Film näitab maailma ebaharilikult. Teemad: Nõukogude Liidu valed hispaania laste kohta, valged lapsorjad Ameerikas ja Austraalias, keemiapilvede päritolu, loomade-lindude intelligentsusest, kuidas USA president James Polk varastas Mehhikolt California.
Baltic Forestry

**Baltic Forestry** on eelretsenseeritav metsandusajakiri, mis käsitleb eelkõige Baltimaade metsandusega seotut. 

Ajakirja väljaandjate seas on nii Leedu ja Läti teadusasutused kui ka Eesti Maaülikool. Ajakirja toimetus asub Leedus Kaunases.

Ajakiri ilmub aastast 1995.

## Viited

## Välislingid
*Koduleht
*
Nicklas Jensen

**Nicklas Jensen** (sündinud 6. märtsil 1993 Herningis) on Taani jäähokimängija, kes mängib KHL-i klubis Jokerit ründajana paremäärel.

Jensen alustas klubikarjääri 2009. aastal Taani kõrgliiga klubis Herning Blue Fox. Hooajal 2009–10 valiti ta Taani liiga hooaja uustulnukaks. Järgmisel hooajal suundus ta Põhja-Ameerikasse, mängides aastatel 2010–2012 Ontario Hockey League'i klubis Oshawa Generals.

2011. aastal valiti ta NHL-i ''draft''is Vancouver Canucksi poolt 29. valikuna. 

Hooajal 2011-12 mängis ta American Hockey League'i (AHL) klubis Chicago Wolves, kuid suurema osa järgmisest hooajast mängis ta Rootsi kõrgliiga klubis AIK.

Canucksi meeskonnas tegi ta debüüdi 2013. aastal, kuid NHL-is sai ta võrdlemisi vähe mänguaega. Põhiliselt mängis ta AHL-is, kuuludes Utica Cometsi ja seejärel Hartford Wolf Packi ridadesse. Hooajal 2016-17 sai ta seitse mängu kirja NHL-i klubiNew York Rangers meeskonnas.

Jokeritega liitus ta hooajal 2017–18.

Taani jäähokikoondise koosseisus on ta osalenud neljadel maailmameistrivõistlustel.

## Viited

## Välislingid
* Nicklas Jensen hockeydb.com lehel
Midtown

**Midtown** on Midtown Manhattani keskne naabruskond, mis jääb Central Parkist edelasse, Fifth Avenue ja Eighth Avenue vahele.

## Vaata ka
*Diamond District

## Välislingid
*
Pulmapukk

**Pulmapukk** (ka *pulmasokk*) oli pulmanali eesti talupojapulmas. 

Pulmapukk oli sokuks maskeeritud mees, kes pulmalistega tembutas ja tegi nalja. Pulmasokk püüdis jäljendada elavat sokku. Tal olid kas looduslikud või  muust materjalist matkitud sarved. Katteks pahupidi kasukas ja kaelas kell.  Võrreldav näärisokuga.  

## Viited
Upper Manhattan

**Upper Manhattan** (Ülem-Manhattan ei ole eesti keeles ametlik nimi) tähistab New Yorgi linnaosa Manhattani kõige põhjapoolsemat piirkonda. Selle lõunapiiri on määratletud erinevalt, kuid üldiselt peetakse selleks Central Parki lõppu, tänavajoonel: West 110th Street, Central Park North ja Tito Puente Way.

## Naabruskonnad
Upper Manhattan hõlmab tavaliselt:
*Marble Hilli,
*Inwoodi,
*Washington Heightsi (sealhulgas Fort George'i, Sherman Creeki ja Hudson Heightsi),
*Harlemi (sealhulgas Sugar Hilli, Hamilton Heightsi ja Manhattanville'i),
*East Harlemi,
*Upper West Side'i osi (Morningside Heightsi ja Manhattan Valleyt).

## Ajalugu
19. sajandi teisel poolel tõid IRT Ninth Avenue Line ja teised kõrgendatud raudteed inimesi varem maalähedasse Upper Manhattani piirkonda. Kuni 20. sajandi lõpuni oli piirkond vähem mõjutanud gentrifikatsioonist, mis oli teistes New Yorgi piirkondades juba 30 aastat toimunud.

## Vaatamisväärsused ja puhkealad
Nagu teisedki suurlinna elamupiirkonnad, ei ole piirkond New Yorgi turismikeskus. Siiski leiduvad seal sellised vaatamisväärsused või puhkealad nagu Grant's Tomb, Riverside Park, Apollo Theatre, Fort Tryon Park ja The Cloisters, Sylvia's Restaurant, Hamilton Grange, Morris-Jumel Mansion, Minton's Playhouse, Riverbank State Park, Sakura Park, Sugar Hill, Riverside Church, National Jazz Museum in Harlem ja Dyckman House.

## Vaata ka
*Manhattani pööripäev
*Upper West Side
*Upper East Side
*Midtown Manhattan
*Lower Manhattan
*Jeffrey's Hooki tuletorn
Bad Münder am Deister

**Bad Münder** (ka *Bad Münder am Deister*) on linn Saksamaal Alam-Saksi liidumaal Hameln-Pyrmonti kreisis. Linna pindala on 107,69 km². 31. detsembril 2016 elas seal 17 384 inimest. Linn asub Deisteri küngastiku lõunaküljel Deister-Sünteli orus, umbes 15 km Hamelnist kirdes.

## Tuntud inimesi

* Georg Philipp Holscher (1792–1852), silmaarst
* Christian Ludwig Fröhlich (1799–1870), timukas Hoyas
* August Friedrich Pott (1802–1887), keeleteadlane
* Friedrich Wilhelm Nolte (1880–1952), poliitik
* Leo Wispler (1890–1958), kirjanik
* Hans Piepho (1909–1996), zooloog, entomoloog ja ülikooli õppejõud
* Hildegard Falck (1949–), jooksja, olümpiavõitja
* Karl-Martin Hentschel (1950–), poliitik
* Frank Jelinski (1953–), võidusõitja

## Viited

## Välislingid

* www.bad-muender.de
* Turismi veebileht
Pulmahani

**Pulmahani** oli pulmanali eesti talupojapulmas. 

Pulmahani oli üks pulmanaljadest: haneks maskeeritud mehel oli valge lina üll, suur kepp nokaks käes, nokaga toksis pulmalisi.   

## Viited
Pulmahobune

**Pulmahobune** oli pulmanali eesti talupojapulmas. 

Pulmahobune oli hobuseks maskeeritud mees, kes hoidis maskeerimisrüü all pudeliga vett. Kui tõstis hänna üles, siis laskis pudelist vett pulmalistele silmevahele. 

## Viited
Pulmakell

**Pulmakell** oli pulmanali eesti talupojapulmas. 

Pulmakell oli mõnes pulmas kingitus pulmalaulikule (kaasitajale).  Puupulk riide sees, kaks metsõuna munadeks, riie ümber, oli kellakott valmis; pandi paberi sisse ja kingiti laulikule.    

## Viited
Pulmaratsanik

**Pulmaratsanik** oli pulmanali eesti talupojapulmas. 

Pulmaratsanik oli pulmaliste lõbustamise eesmärgil hobuseks ja ratsanikuks kokku maskeeritud mees (näiteks Saaremaal). 

## Viited
2012. aasta Läti põhiseaduse referendum

**2012. aasta Läti põhiseaduse referendum** (ka vene keele referendum Lätis; läti keeles *Tautas nobalsošana par likumprojektu "Grozījumi Latvijas Republikas Satversmē"*) oli 18. veebruaril 2012 Lätis toimunud referendum vene keelele ametliku staatuse andmise küsimuses. Selleks, et vene keel teiseks ametlikuks riigikeeleks saaks, oleks tulnud parandada Läti põhiseaduse punkte 4, 18, 21, 101 ja 104.

Referendumil hääletas poolt 273 347 inimest (24,88%) ja vastu 821 722 (74,8%). Kehtetuid sedeleid oli 3524 (0,32%). Referendum oleks õnnestunud, kui poolt hääle oleks andnud vähemalt 771 893 inimest ehk vähemalt 50% hääleõiguslikest inimestest.

Välismaal avati hääletamiseks 85 jaoskonda 41 riigis, mis mõlemad olid kõigi aegade suurimad numbrid. Lisaks kõigile saatkondadele ning paljudele peakonsulaatidele ja aukonsulaatidele sai hääletada Läti Majades Austraalias ja Suurbritannias ning läti evangeelsetes luteri kirikutes USA-s. Esimest korda avati hääletusjaoskonnad Austrias, Iirimaal, Norras, Šveitsis, Tšiilis ja Venezuelas. Suurbritannias avati esimest korda hääletusjaoskonnad Bostonis, Guernseyl ja Manchesteris.

Järgmisel päeval pärast referendumit teatas Venemaa välisministeerium, et referendumi tulemused on kaugel Läti elanike tegeliku arvamuse kajastamisest, juhtides tähelepanu sellele, et umbes 319 000 mittekodanikku ei saanud osaleda. Ent isegi kui kõik mittekodanikud (nende arv oli tollal 290 660) oleksid referendumil osalenud ja hääletanud poolt, oleks referendumile pandud eelnõu ikkagi tagasi lükatud 40,60% poolt- ja 59,15% vastuhäältega, kusjuures valimisaktiivsus oleks suurenenud 71,11%-lt 75,68%-le.

## Viited
Veisiejai regionaalpark

**Veisiejai regionaalpark** (leedu keeles *Veisiejų regioninis parkas*) on regionaalpark Leedus Lazdijai rajoonis.

Veisiejai regionaalpark asub Leedu edelaosas. Regionaalpark asutati 1992. aastal, et kaitsta Veisiejai ümbriskonna järvi ja metsasid, ökosüsteemi ning kultuuripärandit.

Kultuuriväärtustest on seal kaitse all Veisiejai vanalinn, Prancūzkalnise nime kandev legendidega seotud küngas, Veisiejai mõisakompleks ja kirik, Vainežerise mõisakompleks ja selle juures asuv keskaegsete muldkindlustiste vöönd ning kiviaegne asulapaik Okopka,  Kapčiamiestise ja Leipalingise vaheline munakivitee, helilooja Juozas Neimantase haud, seitse keskaegset kalmistut ja neli muinaskalmet, Šlavantai jatvingite linnamägi ja sealne muinasasula, Mėčiūnai muinasasula, metsavendade matmispaik ja Teises maailmasõjas hukkunud Nõukogude sõdurite vennashaud.

Regionaalpargis elutsevad sookilpkonn ja harilik lehekonn. Levinumad puud on seal harilik valgepöök ja harilik pärn, ent esineb ka tamme. Taimedest on seal sagedased harilik pohl ja harilik leesikas, lisaks veel mets-tähthein, karvane akakapsas, harilik sinilill ja imekannike. Haruldasematest taimedest kasvavad seal harunenud orasliilia, suur haguhein, harilik müürlook, palu-karukell, püst-linalehik, lõhnav maarjalepp, ja seahernes *Lathyrus laevigatus*. Järvede kallastel kasvavad võnk-kastevars, tumepunane neiuvaip ja sale tanukeel. Sealsetes männikutes kasvab palu-põisrohi.

Veisiejai regionaalpargi halduskeskus asub Veisiejais aadressil Santarvės g. 9. Tähtsaimaks asulaks on Veisiejai linn, selle piiridel asub ka Kapčiamiestise alev.

Veisiejai regionaalpargi pindala on 12 259 hektarit. Sealsetest järvedest on suurim Ančia järv, kokku on seal 37 järve. 104 hektarit võtavad enda alla reservaadid ja 4098 hektarit erinevad kaitsealad.

## Viited

## Välislingid
* Veisiejai regionaalpargi koduleht
* Regionaalpark Leedu kaitsealade registris (*leedu keeles*)
* Regionaalpark YouTube'is
Pseudokaar

**Pseudokaar** (saksa keeles *Kragbogen*, inglise keeles *corbel arch*) on arhitektuuris üks ukse- või aknaava kivimüüritisega sildamise viise ja tõelise kaare ajalooline eelaste. Pseudokaare puhul laotakse ava palendeid moodustavad horisontaalsed kivikihid nii, et iga järgmine ulatub konsoolitaoliselt üle eelmise kuni ava sulgemiseni, nii saavutatakse kaarelaadne avaus. Pseudokaart on võimalik, erinevalt tõelisest kaarest, laduda ilma tugitarindita.

## Pseudokaare erinevus tõelisest kaarest
* Kaare (näiteks ümarkaare) puhul paiknevad silluse kivid kaare keskpunkti suhtes radiaalselt. Pseudokaare puhul paiknevad sillust moodustavad kivid horisontaalselt ja trepikujuliselt.
* Kaare puhul lukustab kaare kõrgeimas tipus paiknev lukukivi kaart moodustavad kiilkivid survepinge alla. Pseudokaare puhul seda pinget ei esine ning ei toimu sillusele mõjuva raskusjõu külgsuunalist kandumist tugedele.

## Sisejõud
Pseudokaarsillus toimib konsoolipõhimõttel - iga kivi eendub endast alumise suhtes. Kuna iga eenduva kivi või ploki toetatud otsale tuleb asetada raskus, et tasakaalustada raskusjõud, mis mõjub kivi toetamata otsale, on pseudokaar väga massiivne. Mida raskem on ehitusmaterjal, seda vähem saab ehituskivi alumise suhtes eenduda. Seetõttu on pseudokaare kõrgus sageli sildeavaga võrreldes väga suur. Piirav faktor on ka eenduva kivi tõmbetugevus, täpselt samuti nagu see kehtib talasilluste puhul. Pseudokaarsilluse kandejõud on võrreldes kaarsillusega väike.

Kragbogen1rp.jpg|1: Puitklotsidest sein kolme osaliselt väljatõmmatud alumise klotsiga.
Kragbogen2rp.jpg|2: Alumiste klotside eemaldamise järel kukuvad välja toeta jäänud klotsid, moodustub pseudokaar.
Kragbogen3rp.jpg|3: Kahel pool ava seisvad seinalõigud toetuvad teineteisele, tipmise klotsi raskus suundub otse alla.

Pildiseeria seletuseks: Pärast kolme alumise klotsi eemaldamist kukuvad välja neist kõrgemal asuvad kolm klotsi, moodustades pseudokaare. Kaare moodustavad püsima jäänud klotsid, mille toetamata otsale mõjuva raskusjõu tasakaalustab toetatud otsale asetatud raskus. Selgesti on näha, kuidas kõrgeima rea keskmistele, pealt toetamata klotsidele mõjuv raskusjõud tõmbab need teineteise vastu ja nad jäävad püsima teineteisele toetudes.

## Ajalugu
Pseudokaarsillus tuleb kasutusele oluliselt varem kui kaarsillus. Seda kohtab India, Kreeka, Iirimaa, Kambodža ja Mesoameerika vanemas arhitektuuris.

## Pildid

Santa antine (14).JPG|Pseudokaared Santu Antine nuraagis, Torralba, Sardiinia, 19.-18. sajand eKr
Hieroglyphen.jpg|Hetiidi hieroglüüfidega kamber, Hattuša, Anatoolia, Türgi
Ugarit Corbel.jpg|Ugariti kuningapalee sissekäik, Süüria
Treasury of Atreus Entrance Mycenae.jpg|Nn "Atreuse varakambri" sissekäik Mükeenes, Kreeka
Konark Sun Temple Front view.jpg|Konaraki Päikesetempel, Odisha, India
Labná arco.jpg|Värav Labná linnas Yucatani poolsaarel, Mehhiko 
Cahal Pech Belize - vaulted passage.jpg|Maiade pseudokaarega trepikäik, Cahal Pech, Cayo, Belize
Billbee-my-son.jpg|Templi sissekäik tellistest pseudokaarega, My Son, Quảng Nam, Vietnam


## Vaata ka
* Pseudovõlv
* Pseudokuppel
* Kaar

## Viited